Държавен вестник, бр. 92, 2010 г., стр. 29

БРОЙ  92	
Д Ъ Р Ж А В Е Н  В Е С Т Н И К 	
СТР.  29  
2.3. ІІІ ниво на оборудване включва изисква­
ния за бронхологичен кабинет към структури 
по пневмология и фтизиатрия III ниво. Това 
е максимално оборудване и задължително 
изискване към база за придобиване на про­
фесионална квалификация по бронхология.“
§ 18. В Наредба № 26 от 2010 г. за утвър­
ждаване на медицински стандарт „Урология“ 
(ДВ, бр. 56 от 2010 г.) се правят следните 
изменения и допълнения: 
1. Думите „Заключителни разпоредби“ се 
заменят с „Преходни и заключителни разпо­
редби“ и в тях се създават § 5 и § 6: 
„§ 5. (1) Изискванията на раздел „Б“, точка 
III, т. 2.1.8.3 и т. 2.2.7.3.9 от приложението към 
член единствен, ал. 1 за наличие на микро­
биологична лаборатория на територията на 
болницата се прилагат от 1 януари 2014 г. 
(2) До 31 декември 2013 г. болницата може 
да бъде обслужвана от микробиологична лабо­
ратория на територията на населеното място.
§ 6. (1) В случаите, когато лечебното заве­
дение за болнична помощ не разполага със 
собствена клинична лаборатория, то следва 
да осигури осъществяването на дейност по 
клинична лаборатория от съответното ниво, 
определено с настоящия стандарт, по договор 
със самостоятелна медико-диагностична лабо­
ратория или с клинична лаборатория – струк­
тура на друго лечебно заведение. В тези случаи 
лабораторията, с която е сключен договорът, 
следва да бъде разположена в една и съща 
сграда с болницата или в рамките на болни­
цата. С договора задължително се обезпечава 
24-часово осъществяване на дейностите по 
клинична лаборатория за нуждите на струк­
турата по урология.
(2) В случаите по ал. 1, ако лабораторията 
е самостоятелна медико-диагностична лабора­
тория или структура от лечебно заведение за 
извънболнична помощ, тя следва да отговаря 
на изискванията за съответното ниво бол­
нична структура по клинична лаборатория, 
определени с Наредба № 35 от 2010 г. за утвър­
ждаване на медицински стандарт „Клинична 
лаборатория“ (ДВ, бр. 66 от 2010 г.).“
2. В приложението към член единствен, ал. 1 
се правят следните изменения и допълнения: 
а) в раздел А „Характеристика на специ­
алността“, т. 6.2 след думите „медицински 
център“ се добавят думите „медико-дентален 
център“;
б) в раздел Б „Изисквания за осъществяване 
на урологичната дейност в лечебни заведения 
за извънболнична и болнична медицинска 
помощ“: 
ба) в т. I. „Обем на урологичната дейност в 
лечебни заведения за извънболнична помощ“ 
се правят следните изменения: 
баа) точка 2 се изменя така: 
„2. В амбулатория за специализирана 
медицинска помощ, която може да бъде 
индивидуална или групова практика по уро­
логия, или в рамките на медицински център 
(МЦ), медико-дентален център (МДЦ) или 
диагностично-консултативен център (ДКЦ) 
със или без легла за краткотраен престой, 
специалистът по урология извършва:“;
баб) създава се нова т. 2.4: 
„2.4. В лечебните заведения за специали­
зирана извънболнична помощ ( МЦ, МДЦ и 
ДКЦ) с разкрити легла за краткотраен престой 
и обособена операционна могат да се извърш­
ват консервативни и оперативни дейности и 
процедури, съответстващи на компетентност­
та на специалистите, работещи в тях и при 
спазване изискванията на този стандарт за 
съответното ниво на компетентност.“;
бав) в т. 3.1.1 думите „минималният обем 
дейност е 200 оперативни интервенции.“ се 
заличават; 
баг) точка 3.1.2 се изменя така: 
„3.1.2. В структурата (отделение/клиника) 
по урология от първо ниво освен дейността 
по т. 3.1.1 се извършват и операции със сре­
ден и голям обем и сложност в областта на 
урологията. Минималният обем дейност е 
200 оперативни интервенции на 10 разкрити 
болнични легла.“;
бад) в т. 3.2 думите „В лечебни заведения 
за болнична помощ от второ ниво в клиника/
отделение по урология“ се заменят с думите 
„В структури (клиника/отделение) по урология 
от второ ниво“; 
бае) в т. 3.2.1 думата „Апаратурата“ се 
заменя с думите „Апаратура в лечебното 
заведение“;
баж) точки 3.2.2 и 3.3 се изменят така: 
„3.2.2. Други условия – клинична лаборато­
рия II ниво, структура по образна диагностика, 
микробиологична лаборатория на територията 
на болницата, както и апаратура за КАТ или 
МРТ собствена или по договор (на територията 
на населеното място) с осигурено обслужване 
на болницата 24 часа в денонощието, вклю­
чително и при спешни състояния. 
3.3. Структура (отделение/клиника) по 
урология от трето ниво на компетентност:“; 
бб) в т. II. „Изисквания за изпълнение на 
дейността в лечебни заведения за извънбол­
нична помощ“ се правят следните изменения: 
бба) в т. 2.2.4 след абревиатурата „МЦ“ се 
добавя абревиатурата „МДЦ“; 
ббб) точки 2.2.7, 2.2.7.1, 2.2.7.2, 2.2.7.3, 2.2.7.4, 
2.2.7.5, 2.2.7.6, 2.2.7.7. 2.2.7.8, 2.2.7.9, 2.2.7.10, 
2.2.7.11, 2.2.7.12, 2.2.7.13 и 2.2.7.14 се заличават; 
ббв) точки 3.1 и 3.2 се изменят така: 
„3.1. Дейността в урологичен кабинет към 
лечебните заведения за извънболнична и бол­
нична помощ се осъществява от лекар със 
специалност по урология и медицинска сестра.